google/wiki40b huggingface dataset:
Hrádocký potok (prítok Váhu)

Hrádocký potok je potok na dolnom Považí, v juhovýchodnej časti okresu Nové Mesto nad Váhom. Je to ľavostranný prítok Váhu, meria 9,8 km a je tokom 3. rádu. Preteká cca 8 km dlhou Hrádockou dolinou.
Prameň: v Považskom Inovci na južnom úpätí vrchu Prieľačina (893,0 m n. m.) v nadmorskej výške okolo 540 m n. m.
Smer toku: na západ
Geomorfologické celky: 1.Považský Inovec, podcelky Nízky Inovec a Inovecké predhorie, 2.Podunajská pahorkatina, časť Dolnovážska niva
Prítoky: sprava prítok z oblasti Širokých úvalov, z oblasti Šteinerovej kopanice, z oblasti Pod brehmi, zľava prítok spod Skalín (644,0 m n. m.), spod Bezovca (742,8 m n. m.) a prítok spod hradu Tematín
Ústie: do Váhu západne od obce Hrádok v nadmorskej výške 171,5 m n. m.
Obce: osady Hornákova kopanica, Dolina a Lopatka, obec Hrádok
Mouy-sur-Seine

Poloha

Obec má rozlohu 8,62 km². Najvyšší bod je položený 58 m n. m. a najnižší bod 52 m n. m.

Obyvateľstvo

Počet obyvateľov obce je 360 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lenka Wienerová

Rebríček WTA

Jej najvyššie hodnotenie vo WTA-rebríčku bolo 129. miesto, ktoré dosiahla 20. júla 2009.
Oceánska hádzanárska federácia

Dejiny a štruktúra

Oceánska hádzanárska federácia (OHF) vznikla v roku 1999. Zakladalo ju 5 členov: Austrália, Cookove ostrovy, Nový Zéland, Samoa a Vanuatu. V roku 2008 si zmenila názov na OCHF. Združuje 10 národných federácií, z ktorých sú 4 pridružení členovia. Od roku 2004 organizuje kontinentálne majstrovstvá – Majstrovstvá Oceánie. Najvyšším orgánom OCHF je kongres, ktorý pozostáva z 9 členov a schádza sa každé 2 roky.
Altorf

Poloha

Obec má rozlohu 10,19 km². Najvyšší bod je položený 186 m n. m. a najnižší bod 162 m n. m.

Obyvateľstvo

Počet obyvateľov obce je 1 242 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kasiopeja (súhvezdie)

Legenda

Kasiopeja bola etiópska kráľovná, manželka Kéfea. Bola veľmi pekná a vychvaľovala sa, že je ešte krajšia ako vodné nymfy nereidy. To dopálilo boha mora Poseidóna, lebo jeho manželka bola tiež nereida. Na jej radu poslal morskú obludu, aby Kéfeovo kráľovstvo spustošila. Aby svoju ríšu zachránili, museli nešťastní rodičia dať svoju dcéru, princeznú Andromédu, prikovať ku skalnému útesu nad morom ako korisť obludy. Andromédu vyslobodil Perseus a okúzlený jej krásou sa s ňou oženil. Kasiopeja sa rovnako ako Kéfeus, Androméda a Perseus dostala na oblohu, ale jej nepriateľky Nereidy dosiahli aspoň to, že bola umiestnená blízko pólu, takže musela každú noc tráviť polovicu času dole hlavou, aby sa naučila skromnosti.

Hviezdy

Najjasnejšia hviezda alfa sa nazýva Schedar, alebo aj Shedir. Hviezda beta má meno Caph a rektascenziu takmer presne 0h. Zaujímavá je hviezda gama Cih alebo Navi, ktorá už v tridsiatich rokoch dvadsiateho storočia upútala na seba pozornosť zmenami spektra, sprevádzanými taktiež zmenami jasnosti medzi 1,6 a 3,0 mag. Neďaleko hviezdy beta je ďalšia premenná hviezda ró Cassiopeiae. Je to nepravidelne premenná hviezda podobne ako R Coronae Borealis. Premennou hviezdou je aj R Cassiopeiae, ktorá je typu Mira Ceti. Jej magnitúda sa mení medzi 4,7 (alebo 5) a 13,5 s periódou 431 dní. Ľahko pozorovateľné dvojhviezdy sú éta (Achird) a iota. V roku 1572 vybuchla v tomto súhvezdí supernova (či skôr v roku 1572 zasiahlo Zem svetlo z explózie supernovy, ktorá vybuchla pred 7 500 rokmi). Supernova sa nachádzala blízko hviezdy kappa a v maxime svojej jasnosti mala až -4,1 mag. Voľným okom bola ale pozorovateľná ešte 18 mesiacov. Pozoroval ju a opísal dánsky astronóm Tycho Brahe, po ktorom dostala aj meno (Tychova hviezda). Dnes je to len slabá hviezdička 19 mag, ale intenzívne žiari v röntgenovej a rádiovej oblasti spektra.

Objekty

Súhvezdím prechádza Mliečna cesta, je teda bohatá na otvorené hviezdokopy. Najjasnejšia z nich je M52 (NGC 7654). Nachádza sa na raz predĺženej spojnici hviezd alfa (Schedar) a beta (Caph). Pri tejto hviezdokope sa nachádza aj intenzívny rádiový zdroj Cassiopeia A. Tento rádiový zdroj však nemá nič spoločné s hviezdokopou a pravdepodobne je tiež pozostatkom supernovy, ktorá vybuchla asi pred 350 rokmi. Ďalšie otvorené hviezdokopy jasnejšie ako 10 magnitúd sú M103, označovaná aj ako NGC 581, NGC 7789, NGC 381, NGC 559, NGC 637, NGC 654, NGC 663 (asi 80 hviezd), NGC 659, NGC 457 (7,5 mag., priemer 10´), NGC 129, NGC 103, NGC 189, NGC 225, NGC 146, NGC 133, NGC 1027 (asi 25 hviezd), NGC 7788 a NGC 7790.
Súhvezdie obsahuje vďaka Mliečnej ceste aj obrovské množstvo hmlovín, žiaľ, väčšinou dosť slabých. Patria sem hmloviny IC 59, IC 63, LBN 667 (známa aj ako IC 1848), IC 1805 a NGC 7635.
Bratte

Poloha

Obec má rozlohu 3,28 km². Najvyšší bod je položený 405 m n. m. a najnižší bod 260 m n. m.

Obyvateľstvo

Počet obyvateľov obce je 38 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brain Damage

Kompozícia

Skladba už vznikla pri výrobe albumu Meddle (1971) a vtedy sa volala „The Dark Side of the Moon“. Nakoniec tento názov skladby sa stal samotným názvom albumu. Je inšpirovaná ich bývalým kolegom Sydom Barrettom, ktorý podlahol omamným látkam. Skladba bola nahraná v októbri spolu so skladbou „Any Colour You Like“.
Občianske fórum

Občianske fórum (OF; po česky Občanské fórum) bolo české politické hnutie, ktoré vzniklo 19. novembra 1989 dva dni po začiatku tzv. „Nežnej revolúcie“ v Prahe ako široká platforma občianskych aktivít. OF odmietalo totalitný komunistický režim a v Česku zohralo porovnateľnú úlohu ako hnutie Verejnosť proti násiliu (VPN) na Slovensku.Na Slovensku ako jediné bolo OF v Košiciach.
OF združovalo nekomunistických umelcov, hercov, študentov a verejne známe tváre, neformálne na čele OF bol známy disident Václav Havel, v októbri 1990 bol za predsedu zvolený Václav Klaus. Denne organizovalo mohutné demonštrácie v Prahe a v ostatných českých mestách. Na manifestácii 25. novembra 1989 v Prahe na Letnej sa zúčastnilo okolo 750 000 ľudí. V ten istý deň Občianske fórum a Verejnosť proti násiliu zverejnili svoj program, v ktorom žiadali slobodu tlače, svedomia, podnikania, zrušenie vedúcej úlohy KSČ a vytvorenie skutočnej demokratickej federácie.
Vlajka Argentíny

Vlajka Argentíny ma tri vodorovné pruhy – modrý, biely a modrý, v prostriedku je žlté slnko slobody s 32 lúčmi, ktoré vyšlo z mrakov pri prvej veľkej demonštrácii 25. mája 1810 v Buenos Aires, ktorého účastníci požadovali po španielskom vicekonzulovi nezávislosť. Dvojfarebnú vlajku navrhol gen. M. Belgrano roku 1812 podľa kokardy pochádzajúcej z roku 1810 z uniforiem hnutia za slobodu krajiny (buenosaireský pluk Patricios, ktorý odrazil britské intervenčné vojská roku 1807), prijatá bola so získaním nezávislosti krajiny roku 1816; slnko slobody bolo pridané roku 1818.
Plná vlajka so slnkom je tzv. ceremoniálna vlajka (španielsky Bandera Oficial de Ceremonia). Vlajka bez slnka je tzv. ozdobná vlajka (španielsky Bandera de Ornato). Ceremoniálna vlajka musí byť vždy zavesená vyššie ako ozdobná vlajka. Z vexilologického hľadiska je ceremoniálna vlajka národnou, štátnou a námornou vlajkou; ozdobná je alternatívnou národnou vlajkou.
Kernov dom

Dejiny

Pôvodne bol súčasťou mestských hradieb, neskôr meštiansky dom. Pôvodne tu stál dvojpodlažný dom z 13. storočia, ktorý bol súčasťou hradbového opevnenia. Koncom 18. storočia bol asanovaný pri búraní hradieb. Na jeho mieste bol postavený v roku 1845 nový štvorpodlažný dom v štýle meštianskeho empíru. Jeho staviteľom bol Ignác Feigler starší. Od tohto času je známy ako Kernov dom.
V rokoch 2003 až 2005 bol kompletne zrekonštruovaný.
Rawson (Chubut)

Dejiny

Mesto bolo založené 15. septembra 1865 waleskými prisťahovalcami ešte v čase, keď toto územie obýval domorodý kmeň Tehuelchov. Mesto už svojim založením získalo vojenský význam a stalo sa v roku založenia hlavným mestom vtedy ešte národného teritória Chubut. Slaná pôda zabránila vzniku úspešnej poľnohospodárskej kolónie, takže susedné mesto Trelew sa rozvíjalo rýchlejšie a dnes je centrom regiónu.
V roku 1957 vznikla z Národného teritória Chubut provincia a mesto Rawson sa stalo jej hlavným mestom.
České národné vodnopólové družstvo mužov

Vrcholné podujatia

Na Olympijské hry sa českému družstvu nepodarilo kvalifikovať ani raz, rovnako ani na Majstrovstvá sveta.
Na elitné podujatie Majstrovstiev Európy sa neprebojovalo taktiež. Priamu kvalifikáciu absolvovalo až v roku 2013, z ktorej sa na ME 2014 nebrebojovalo. Niekoľkokrát sa pokúšalo kvalifikovať na ME B kategórie, ale ani raz sa mu to nepodarilo.
Coffee & co

Coffee&Co je najväčšia slovenská sieť kaviarní so sídlom v Bratislave. Prevádzkuje ju spoločnosť Restaurant System & Management. K septembru 2009 mala 15 prevádzok na Slovensku, pričom jedna z nich je pilotný projekt konceptu Coffee&Co Zmrzlináreň. V Česku od roku 2004 spoločnosť prevádzkuje 18 kaviarní. V roku 2009 expandovala prvou prevádzkou v Budapešti do Maďarska .
Chaumeil

Poloha

Obec má rozlohu 31,7 km². Najvyšší bod je položený 911 m n. m. a najnižší bod 524 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rétságsky okres

Rétságsky okres (maď. Rétsági járás) je jedným zo šiestich okresov maďarskej župy Nógrád. Jeho centrom je mesto Rétság.
Kleogenes z Élidy

Kleogenes alebo Kleogenés (starogr. Κλεογένης – Kleogenes, iný prepis: Kleogenés) bol olympijský víťaz jazdeckých pretekov v roku 388 pred Kr.
Kleogenes, syn Seiléna z Élidy, bol na 98. olympijských hrách v roku 388 pred Kr. korunovaný olivovým vencom za víťazstvo v jazdeckých pretekoch. Jazdecké preteky (kelés) zaradili do olympijského programu na 33. hrách v roku 648 pred Kr.
Olympijskému víťazovi Kleogenovi dali jeho rodáci zhotoviť sochu, ktorú potom vystavili k verejnej úcte v Olympii. Túto sochu si v druhom storočí prezrel cestovateľ a spisovateľ Pausanias, ktorý zaznamenal: „Nápis pri Kleogenovi, synovi Seilénovho, hovorí, že bol jedným z domácich ľudí, a že zvíťazil s pretekárskym koňom z vlastného stáda.“
La Dorée

Poloha

Obec má rozlohu 17,84 km². Najvyšší bod je položený 249 m n. m. a najnižší bod 140 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Merd-de-Lapleau

Poloha

Obec má rozlohu 24,5 km². Najvyšší bod je položený 610 m n. m. a najnižší bod 251 m n. m.

Obyvateľstvo

Počet obyvateľov obce je 170 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jaroslav Siakeľ

Životopis

Krstený ako Ludvik Jaroslav, emigroval do USA v roku 1912, kde používal meno Ludwig Jerry Siakel. Za prvej svetovej vojny absolvoval kurz leteckej fotografie, neskôr zhotovoval krátke dokumentárne i hrané filmy pre firmu Rothacker Film Mfg Co, viaceré tematicky zamerané na Česko-Slovensko. Zaoberal sa i otázkami zjednodušenia výroby rozmnožovacích filmových materiálov.
V novembri 1920 založili americkí Slováci v Chicagu spoločnosť Tatra Film Corporation za účelom nakrúcania filmov v starej vlasti. Jedným z hlavných aktérov vzniku bol Ján Závodný, majiteľ kina, ale podieľali sa na ňom i obaja Siakeľovci. Nakrúcaním filmu, ktorého témou bol život ľudového hrdinu Juraja Jánošíka poverili bratov Siakeľovcov - Daniel sa postavil za kameru a Jaroslav sa chopil režírovania.
Théza

Poloha

Obec má rozlohu 4,83 km². Najvyšší bod je položený 27 m n. m. a najnižší bod 13 m n. m.

Obyvateľstvo

Počet obyvateľov obce je 1 365 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Európska hokejová liga

Európska hokejová liga (EHL) bol hokejový turnaj organizovaný medzinárodnou hokejovou federáciou a mediálnym partnerom CWL Telesport medzi rokmi 1996 a 2000.
V roku 2000 sa mediálny partner CWL Telesport rozhodol po dohode s IIHF pozastaviť chod Európskej hokejovej ligy s tým. CWL Telesport nebolo spokojné s kvalitou súťaže, pozornosťou médii a divákov. CWL Telesport chcelo pokračovať v tradícii znova po roku, ale nakoniec o obnoveniu ligy nikdy nedošlo.

Formát

Formát súťaže sa každoročne menil a aj to bol jeden z dôvodov, prečo sa liga zrušila.
Come Clean

Come Clean je tretí album skupiny Puddle of Mudd. Bol vydaný 28. augusta 2001 a obsahuje hity ako „Control“, „Blurry“, „Drift& Die“ a „She hates me“.
Saint-Michel-sur-Ternoise

Poloha

Obec má rozlohu 5,97 km². Najvyšší bod je položený 147 m n. m. a najnižší bod 87 m n. m.

Obyvateľstvo

Počet obyvateľov obce je 934 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Internetový slang

Úsmevy

Smajlíky alebo emotikony (angl. smiley) sú zvláštnym druhom ASCII umenia - kresieb tvorených znakmi, ktoré sa dajú napísať na bežnom alfanumerickom termináli. Smajlíky tvoria obvykle znaky len na jednom riadku a väčšinou sa na nich treba pozerať s hlavou natočenou doľava. Základný smajlík je schematická kresbička usmievajúcej sa tváre, ktorú tvoria znaky :) , pričom dvojbodka : predstavuje oči a zátvorka ) predstavuje úsmev (ústa).
Kontajner ISO

Manipulácia s kontajnerom

Štandardizované rozmery kontajnerov a ich technická unifikácia zjednodušuje, zprehľadňuje a zrýchľuje manipuláciu s väčším objemom prepravovaného tovaru, čo vedie k celkovému zefektívneniu prepravy. Zjednodušuje sa prekládka medzi rôznymi druhmi prepravných prostriedkov napr. prekládka z kontajnerovej lode na železničné vagóny alebo špeciálne kontajnerové nákladné automobily. Kontajnery je možné stohovať na kontajnerových lodiach a v kontajnerových prekladiskách v niekoľkých vrstvách na sebe, čím je možné používať aj manipulačnú techniku určenú pre prekladanie a manipuláciu s kontajnermi. Manipulačnú techniku je možné automatizovať a vytvárať efektívne riešenia pre sklady a logistiku tovaru.

Použitie kontajnerov

40' stopové prepravné kontajnery sa využívajú hlavne v námornej doprave, 20' stopové kontajnery sa používajú hlavne vo vnútrozemskej doprave. Prepravné kontajnery 1C a 1A predstavujú asi 95% celého kontajnerového parku. Pre štatistické účely a porovnania sa kontajnery prepočítavajú na 20' stopovú dĺžku t. j. na kontajner ISO 1C. Námorné kontajnery sú vyrobené z kvalitnej ocele s protikoróznou ochranou. Dvere kontajneru sú dvojité s krytým zámkom a 4 závesmi dverí, niektoré kontajnery môžu mať ďalšie dvere aj na boku kontajnera. Základom pre označovanie objemu lodí je jednotka TEU - twenty feet equivalent unit. Je to vlastne základný rozmer kontajnera ISO 1C. Dnešné nákladné kontajnerové lode majú kapacitu presahujúcu 11 000 TEU.
Ménarmont

Poloha

Obec má rozlohu 5,24 km². Najvyšší bod je položený 347 m n. m. a najnižší bod 265 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätého Gorazda (Olomouc)

Chrám svätého Gorazda v moravskom meste Olomouc je katedrálnym chrámom pravoslávnej cirkvi olomoucko-brnianskej eparchie Pravoslávnej cirkvi v Česku a na Slovensku. Nachádza sa na Gorazdovom námestí.

Dejiny

Pravoslávna obec v meste Olomouc vznikla v roku 1924 a v tom istom roku sa tu slúžila prvá pravoslávna liturgia. 13. júna 1937 bol položený základný kameň pravoslávneho chrámu. Stavbu viedol Vsevolod Kolomacký. Stavba bola financovaná z cirkevných zbierok. Chrám bol posvätený 29. mája 1939.Zasvätený bol svätému Gorazdovi, arcibiskupovi moravskému. Počas heydrichiády, keď nacisti zakázali činnosť pravoslávnej cirkvi v českých krajinách, bol chrám zatvorený a zmenený na sklad. Po oslobodený sa v ňom slúžila prvá liturgia 13. mája 1945.

Architektúra

V architektúre chrámu vidno prvky ruskej a byzantskej architektúry. Veľké škody utrpel chrám počas druhej svetovej vojny. Najväčšia rekonštrukcia sa uskutočnila v rokoch 1985 až 1987.
Périgné

Poloha

Obec má rozlohu 21,18 km². Najvyšší bod je položený 103 m n. m. a najnižší bod 45 m n. m.

Obyvateľstvo

Počet obyvateľov obce je 1 026 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čingiz Ajtmatov

Životopis

Čingiz Ajtmatov sa narodil 12. decembra 1928 v rodine Torekula a Nagimy Ajtmatovovcov, v dedine Šeker v Talaskej oblasti, Kirgizska. Bol kirgizskej národnosti (jeho otec bol Kirgiz, matka Tatárka). Podľa kirgizskej tradície má každý poznať všetkých svojich predkov až do siedmeho pokolenia a Čingiz poznal naozaj každého z nich podľa mena a o každom vedel, čo vo svojom živote dosiahol. Meno Čingiz dostal Ajtmatov podľa slávneho vojvodcu Džingischána.
Čingizovi bola blízka najmä jeho babička, ktorá ho brala so sebou na významné oslavy a stretnutia (napr. svadby, pohreby, ľudové hry) k rozprávačom národných bájí, spevákom. Spisovateľ reflektoval tieto svoje zážitky z detstva vo svojej tvorbe, ktorá je pretkaná kirgizským národným koloritom a zmenami, ktoré pre národ prinieslo obdobie sovietskej moci.
Otec Čingiza Ajtmatova, Torekul, bol významným politickým funkcionárom Kirgizskej sovietskej socialistickej republiky. V roku 1935 odišiel s rodinou do Moskvy študovať na politickej škole. V roku 1937 ho však zatkli, obvinili z buržoázneho nacionalizmu a spolu s mnohými ďalšími kirgizskými komunistami o rok neskôr popravili. Čingiza spolu so súrodencami vychovávala matka sama, rodina niesla ťarchu označenia nepriateľa sovietskeho národa.
Čingiz Ajtmatov vyštudoval na Vysokej škole poľnohospodárskej vo Frunze (dnes Biškek) a pracoval ako zootechnik a veterinár až do roku 1966. Medzitým vyštudoval na Literárnom inštitúte Maxima Gorkého v Moskve, prispieval do novín v ruštine a v kirgizčine, prekladal. V roku 1963 dostal Ajtmatov Leninovu cenu za poviedku Džamila. V roku 1968 dostal štátnu cenu za poviedku Dovidenia, Guľsary! Je jedným z dvoch spisovateľov zo strednej Ázie, ktorí dostali sovietske štátne ocenenie za literatúru. Ajtmatov písal po rusky aj v kirgizskom jazyku.
Ajtmatov bol dvakrát ženatý. Pred rozpadom ZSSR pracoval ako veľvyslanec Sovietskeho zväzu v Luxembursku, potom ako veľvyslanec Kirgizskej republiky v Belgicku, Luxembursku, Holandsku, EÚ, NATO a UNESCO.
Keď mu zlyhali obličky, 16. mája 2008 ho prijali do nemocnice v nemeckom Norimbergu, kde zomrel na zápal pľúc vo veku 79 rokov.
Žihle

Dejiny

Najstarší historický záznam o obci pochádza z roku 1238. Vtedy český kráľ Václav I. výmenou za Kožlany s lesom postúpil Žihle plaskému kláštoru. Roku 1268 bola uvádzaná ako trhové miesto.
Od husitských vojen patrila Žihle k rabštejnskému panstvu a na mestečko bola povýšená v roku 1559 Ferdinandom I. Habsburským. V tom istom roku bol na mieste starej tvrdze vystavený renesančný zámoček, ktorý stojí v obci dodnes. Za tridsaťročnej vojny bola Žihle dvakrát obsadená (1639, 1645) švédskym vojskom a vypálená. Potom bolo miestne obyvateľstvo doplnené nemeckými rodinami z okolia Horního Slavkova.
26. augusta 1923 bola slávnostne otvorená nová školská budova, v roku 1925 bol pri nádraží otvorený Národný dom s reštauráciou a kinom, postavený predovšetkým z peňazí Národnej jednoty pošumavskej. Kino zahájilo prevádzku 28. novembra premietaním filmu Zoro mstitel s Douglasom Fairbanksom v hlavnej úlohe.

Znak

Na žiadosť Jáchyma Šlika z Holejče boli Žihli kráľom Ferdinandom I. 28. novembra 1559 obnovené všetky skoršie slobody a mestečko získalo znak. Červený štít nesie striebornú vežovitú bránu. Spodná časť brány je štvorhranná s cimburím s piatimi stínkami. Brána je otvorená a v nej je zlatá mreža vytiahnutá do polovice. Okrúhla horná čásť veže má dve obdĺžnikové okná vedľa seba a cimburie so šiestimi stínkami. Z okien aj vrchu veže šľahajú mohutné červenožlté plamene, ktoré vyplňujú celú hornú polovicu štítu.

Okolie

Žihle susedí na severe s Pohvizdy a ďalej s Pastuchovicemi, na juhovýchode s Potvorovom a Přehořovom, na juhu s Odlezly, na juhozápade s Hlubokou a na západe s Novým Dvorom. Ves leží na východnom okraji prírodného parku Horní Střela. V prírodnej pamiatke U Báby – U Lomu 2 km severozápadne od Žihle sú obrie žulové balvany Dědek a Bába.
Amondans

Poloha

Obec má rozlohu 5,68 km². Najvyšší bod je položený 530 m n. m. a najnižší bod 296 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magda Šaturová

Osobný život

Vydala sa za Dr. Františka Šaturu. Jej deti sú Tomáš, Magda a František.
Jej najväčším koníčkom bola beletria. Tiež obľubovala hudbu a spev.

Vzdelanie

Navštevovala štátne gymnázium v Novom Meste nad Váhom, kde zmaturovala v 1948. Na Filozofickej fakulte Univerzita Komenského v Bratislave vyštudovala odbor Anglická literatúra, ktorý ukončila v 1952.
Plynulo ovládala slovenčinu, maďarčinu, nemčinu, angličtinu, francúzštinu, esperanto a taliančinu.

Profesijný život

Šaturová v rokoch 1952-1955 pracovala ako prekladateľka vo vydavateľstve krásnej literatúry Tatran v Bratislave. V rokoch 1955-1986 pracovala v Slovenskom pedagogickom nakladateľstve, kde redigovala jazykové učebnice a slovníky.
Prekladala z angličtiny, maďarčiny a esperanta.

Esperantské hnutie

Ako 16-ročná sa začala učiť esperanto so svojou priateľkou Máriou Tomašovičovou. Už ako 20-ročná viedla kurz esperanta pre dospelých v Česku. Neskôr vyučovala vo viacerých kurzoch a letných školách.
Spoluzaložila a organizovala slovenskú sekciu Medzinárodného združenia katolíckych esperantistov (IKUE). Od 1990 bola národnou reprezentantkou IKUE.
Bola členkou Medzinárodnej akadémie vied v San Maríne.
Presadila vydanie a bola hlavnou redaktorkou Slovaka Antologio (slovensky Slovenská antológia), prehľadu slovenskej literatúry v esperantskom preklade.

Ocenenia

Slovenská esperantská asociácia v roku 1987 ocenila Šaturovú Striebornou medailou.
Počas 89. ročníka svetového kongresu esperanta v 1995 bola vyhlásená za Čestnú členku UEA.
Théhillac

Poloha

Obec má rozlohu 14,46 km². Najvyšší bod je položený 62 m n. m. a najnižší bod 1 m n. m.

Obyvateľstvo

Počet obyvateľov obce je 540 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dobrohošť (okres Dunajská Streda)

Obyvateľstvo

Podľa štatistiky vykonanej v roku 2001 sa k maďarskej národnosti prihlásilo 91,37% a k slovenskej 8,63% občanov.
Dušan Rapoš

Ocenenia

2008 - Krištáľové krídlo v kategórii publicistika a literatúra spoločne s Ľubošom Juríkom a Jozefom Šuhajdom za obsiahlu knihu Slovenský bigbít, ktorej súčasťou sú 3 DVD s 1O-dielnym televíznym seriálom, sa stala jednou z najúspešnejších kníh roku 2008. Na viac ako 400 stranách sú zachytené plodné šesťdesiate roky cez rockovú a beatovú hudbu, ale aj cez názory, ideály a nádeje vtedajšej mladej generácie. Kniha je aj dokumentom o desaťročí, ktoré patrilo medzi najvzrušujúcejšie obdobie minulého storočia
Jaroslav Vojtek

Ocenenia

2012 - laureát Krištáľového krídla v oblasti divadlo a audiovizuálne umenie
Saint-Agathon

Poloha

Obec má rozlohu 14,56 km². Najvyšší bod je položený 146 m n. m. a najnižší bod 80 m n. m.

Obyvateľstvo

Počet obyvateľov obce je 2 076 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kakadu žltochvostý

Pôvod pomenovania

Kakadu žltochvostý bol prvýkrát opísaný anglickým prírodovedcom George Shawom. Súčasné pomenovanie druhu, Calyptorhynchus, pochádza z gréckeho calypto-/καλυπτο – skrytý a rhynchus/ρυγχος – zobák.

Opis

Dospelé vtáky môžu dosiahnuť dĺžku 55 – 65 cm a hmotnosť viac ako 800 gramov. Na perí u nich dominuje hnedočierne sfarbenie so svetlejšími okrajmi, v príušných partiách je jasnožltý kruh, žlté sfarbenie je aj na spodnej strane krajných chvostových pier. Zobák kakadu žltochvostého je tmavosivý, dúhovka oka tmavohnedá, neoperený kruh okolo očí je staroružovej farby, nohy tohto papagája sú zelenohnedé. 
U samice je príušná časť svetlejšie žltá, zobák má rohovú farbu a nahé okružie očí je tmavosivé. Mladé samce sú podobné dospelej samici.

Hniezdenie

Kakadu žltochvostý má dlhé obdobie hniezdenia. Hniezdo pripravujú obidva vtáky v páre (samec aj samica) vo veľkých dutinách stromov. Na jednom až dvoch znesených vajciach sedí samica, samec ju počas inkubácie prikrmuje. Z jednej násady obvykle prežije iba jediné mláďa, ktoré je závislé od rodičovskej starostlivosti okolo šiestich mesiacov.

Potrava

Prirodzená potrava kakadu žltochvostého je pestrá. Väčšinou ide o semená miestnych druhov stromov, hlavne prasličníka sivého (Casuarina), ale aj eukalyptov, akácie, banksií a hakey, no aj šiškami do Austrálie privezenej borovice hladkej. Tieto papagáje majú rady aj larválne štádiá drevokazného hmyzu, ktoré dolujú pod kôrou stromov.